Як расказала начальнік аддзела адукацыі, спорту і турызму райвыканкама Жанна ЗВЯГІНА, ва ўсіх установах адукацыі раёна ў канікулярны перыяд быў арганізаваны цікавы і карысны адпачынак для дзяцей. Праводзіліся разнастайныя гульні, віктарыны, конкурсы і спаборніцтвы, якія паспрыялі не толькі аздараўленню, фізічнаму і інтэлектуальнаму развіццю вучняў, але і фарміраванню станоўчых якасцей асобы кожнага дзіцяці. У адзінаццаці школах дзейнічалі дзіцячыя аздараўленчыя лагеры з дзённым знаходжаннем. Такім чынам, педагогі пастараліся ахапіць спартыўна-масавымі і аздараўленчымі мерапрыемствамі максімальную колькасць навучэнцаў.